MJD ออกหุ้นกู้ 500 ลบ.อายุ 3 ปี ดอกเบี้ย 5.40% ขายรายใหญ่ 19-21 ม.ค.59
MJD ออกหุ้นกู้ 500 ลบ.อายุ 3 ปี ดอกเบี้ย 5.40% ขายรายใหญ่ 19-21 ม.ค.59
11 ธ.ค. 2558

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ. 2562 กำหนดอัตราดอกเบี้ยคงที่ร้อยละ 5.40 ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายหุ้นกู้ระหว่างวันที่ 19-21 มกราคม 2559 โดยมี บล.เอเชีย พลัส เป็นผู้จัดการการจำหน่ายหุ้นกู้
บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ เพื่อใช้ในการพัฒนาโครงการในอนาคตและเป็นเงินทุนหมุนเวียนเพื่อการดำเนินงานของบริษัท